и за да се произнесе взе предвид следното:
Производството е по реда на чл.145 и следващите от Административно процесуалния кодекс (АПК), във връзка с чл.215 от Закона за устройство на територията (ЗУТ). 
Образувано е по жалба на Главния А. на О. С. против Заповед № ДК-11-1/20.03.2018 год. на Началника на Регионален отдел „Национален строителен контрол“ (РО НСК) – Б. К. Регионална дирекция за национален строителен контрол (Р.) Ю. Р., с която са отменени съгласуваните на 06.03.2018 год. инвестиционни проекти и издаденото от Главния А. на О. С. Разрешение за строеж № 7/06.03.2018 год.
В жалбата, се поддържа, че заповедта е незаконосъобразна.  Твърди се, че заповедта противоречи на материалния закон и е издадена без да са спазени процесуалните правила. Иска се заповедта да бъде отменена. В съдебно заседание жалбата се поддържа от упълномощен адвокат. 
Административният орган в съдебно заседание, не изпраща представител и не взема отношение по жалбата.
Заинтересованата страна – „М. И. Е. в съдебно заседание, чрез управителя си изразява становище за основателност на жалбата.
Съдът, като съобрази данните по делото и доводите на оспорващия, намира жалбата за процесуално допустима, като подадена в срок от надлежна страна по смисъла на чл.215, ал.5 от ЗУТ. Разгледана по същество, жалбата е основателна.
От приложените К. административната преписка и допълнително събраните и приобщени по делото писмени доказателства и заключението на вещото лице по изслушаната съдебно-техническа експертиза, безспорно се установява, следното:
С оспорената заповед са отменени съгласуваните на 06.03.2018 год. инвестиционни проекти и издаденото от Главния А. на О. С. Разрешение за строеж № 7/06.03.2018 год. (стр.31-33), с което е разрешено на “. И. ЕООД да извърши строеж „МВЕЦ Баба Цвета“ , с подобекти: „Водохващане“, находящо се на кота дъно река 938 м на р. Градевска/Еловица и имот № 186031, м. „Десподец“, землище на с. Градево, О. С., област Б.; „Водохващане“, находящо се на кота дъно река 938 м. на р. Стружка и имот № 187131, м. „Данчов Чукар“, землище на с. Градево, О. С., област Б.; „Напорен тръбопровод“ с трасе през имоти 000262, 000752, 120034, 186047, 186051, 186061, 186064 и 187128 до имот 000109, землище на с. Градево, О. С., област Б.; „Присъединяване К. мрежа 20кV – с трасе през имоти 000114 и 186033 до имот 000109, землище на с. Градево, О. С., област Б.. За да отмени процесното разрешение за строеж и одобрените инвестиционни проекти Началника на РО НСК К. Р. Ю. Р. е приел, че разрешението за строеж е издадено в противоречие с разпоредбата на с чл.148, ал.4, на несобственик и без наличие на отстъпено право на строеж, тъй като не е представено учредено право на строеж на името на “. И. ЕООД за предвиденото строителство във водите на р. Градевска (Еловица) и р. Стружка и принадлежащите им земи – публична държавна собственост по смисъла на чл. 11, ал. 1, т. 1 от Закона за водите (ЗВ), съгласно изискванията на разпоредбата на чл. 7, ал. 5, т. 3 от Закон за държавната собственост (ЗДС), във връзка с чл. 182, ал. 1 от ЗУТ, във връзка с чл. 161, ал. 1 от ЗУТ. 
Заповедта е издадена след извършена служебна проверка по реда на чл.156 от ЗУТ. Издаденото разрешение за строеж е изпратено на органите на ДНСК (РО НСК гр.Б.), ведно с изискващите документи (чл.149, ал.5 от ЗУТ) с писмо изх.№ 26-00-16/06.03.2018 год. (стр.30), постъпило в същия ден и заведено с вх.№ Рс-СМ-261-00-623. На 19.03.2018 год. от служител на РО НСК – Б. е извършена служебна проверка в Общинска администрация - С. на издаденото от главния А. Разрешение за строеж № 7/06.03.2018 год., за резултата от която е съставен Констативен протокол № 7/19.03.2018 год. (стр.29) и е установено, че проекта съответства на предвижданията на одобрения Подробен устройствен план (ПУП) – Парцеларен план (ПП) и План за застрояване (ПЗ), но липсва учредено право на строеж за строителството в реката.
ПУП-ПП е одобрен с Решение № 330 от Протокол № 26/20.09.2016 год. на Общински съвет – С. за ел. захранващ кабел 20кV и за напорен тръбопровод (стр.34). Със Заповед № 636/26.09.2016 год. (стр.83 и 84) на Кмета на О. С. е одобрен ПУП-ПЗ за: Поземлен имот (ПИ) 000109, местност „Воденицата“, землище на с.Градево, О. С. с отреждане на площадка за МВЕЦ, като с Решение вх. № 227/10.01.2017 г., т. 1.3 на Регионална дирекция по горите – Б. К. МЗХ е променено предназначението на ПИ 000109, местност „Воденицата“, землище на с. Градево, О. С.;  ПИ 187131, местност „Данчов чукар“, землище на с.Градево, О. С. с отреждане за водохващане на река Стружка, като с Решение вх. № 227/10.01.2017 г. т.1.2 на Регионалната дирекция по горите – Б. К. МЗХ е променено предназначението на ПИ 187131, местност „Данчов чукар“, землище на с. Градево, О. С.; ПИ 186031, местност „Десподец“, землище на с.Градево, О. С. с отреждане за водохващане на река Градевска/Еловица, като с Решение вх. № 227/10.01.2017 г., т.1.1 на Регионалната дирекция по горите – Б. К. МЗХ е променено предназначението на ПИ 186031, местност „Десподец“, землище на с. Градево, О. С..
Заинтересованата страна по делото - „М. И. ЕООД е собственик на ПИ 000109, местност „Воденицата“, землище на с. Градево, О. С. (предвиден за изграждане на сградоцентралата) и е носител на ограничени вещни права (сервитути) в засегнатите имоти, видно от приложените по делото на стр.52-82 доказателства.
Дружеството е и титуляр на Разрешително за водовземане от повърхностен воден обект № 41140214/29.05.2015 год. и приложение К. него (стр.54-62) на Директора на Басейнова дирекция Западнобеломорски Р. (БДЗБР)гр.Б., изменено с Решение № ПО-01-66/06.04.2017 год. на Директора на БДЗБР – Б. – стр. 63-65. Разрешено е водовземане от повърхностен воден обект р.Градевска (Еловица) и р.Стружка, с цел на водовземането: производство на електрическа енергия и цел на водоползването: изграждане на водовземни съоръжения на кота дъно река, като схемата на технически параметри на съоръженията е изменена с цитираното по-горе решение, а именно: водохващане на р.Градевска (Еловица) на кота дъно река 938 м., състоящо се от масивен яз, рибен проход, водовземна решетка, масивен преливник, водобоен кладанец и рисберма, всички определени със съответни параметри;  водохващане на р.Стружка на кота дъно река 935 м., състоящо се от масивен яз, рибен проход, водовземна решетка, масивен преливник, утайник, водобоен кладенец и рисберма, всички определени със съответни параметри.
Не е спорно по делото, че на 06.03.2018 год. от Главния А. на О. С. са одобрени инвестиционни проекти по части – „хидротехническа и конструктивна“, „геодезия“, „електро“, „вертикална планировка“ и „ПБЗ“. По реда на чл. 142, ал. 6, т. 2 от ЗУТ е извършена оценка за съответствие на инвестиционните проекти със съществените изисквания К. строежите, с комплексен доклад за оценка за съответствие на инвестиционен проект със съществените изисквания К. строежите – стр.37-50. С одобрените работни проекти по част „хидротехническа и конструктивна“ се предвижда в коритото на р. Градевска (Еловица) и р. Стружка изграждане на масивен язовир над кода дъно река, рибен проход с ширина 0.80 м, водовземна решетка с дължина 5,0 м и широчина 0,80 м, преливник, утайник, водобоен кладенец и дънен праг и рисберма.
От заключението на вещото лице по изслушаната съдебно-техническа експертиза се установи, че МВЕЦ „Баба Цвета“ представлява деривационна ВЕЦ с две масивни водохващания и съдържа следните обекти: водохващане, находящо се на кота дъно река 938 м на р. Градевска(Еловица), водохващане, находящо се на кота дъно река 938 м. на р. Стружка, напорен тръбопровод, сграда на МВЕЦ и ел.захранване- присъединяване К. мрежа 20кV. И двете водохващания представляват масивен яз с рибен проход, водовземна решетка, промивен савак, утайник след водовземната решетка и водобоен кладенец, дънен праг и рисберма.
При гореизложените факти и в рамките на съдебната проверка, съгласно чл.168, във връзка с чл.146 и 169 от АПК съдът прави следните изводи:
Оспорената заповед е издадена от компетентен орган по смисъла на чл.156, ал.3 от ЗУТ - Началника на РО НСК гр.Б. К. Р. – Ю. Р., надлежно упълномощен със Заповед № РД-13-180/11.08.2014 год. на Началника на ДНСК (стр.18-20, т.12 от заповедта) в писмена форма, поради което и същата съставлява валиден административен акт. При постановяването не са допуснати съществени нарушения на административнопроизводствените правила. Заповедта е издадена след извършена служебна проверка за законосъобразност на одобрените инвестиционни проекти и издадено въз основа на тях разрешение за строеж, в рамките на сроковете по чл.156, ал.1 от ЗУТ. Преписката, заедно с изискващите се от чл.149, ал.5 от ЗУТ документи е постъпила в РО НСК гр.Б. на 06.03.2018 год., а заповедта е издадена на 20.03.2018 год. в рамките на четиринадесетдневния срок.
Неправилно е приложен материалния закон. 
За да отмени одобрените проекти и разрешението за строеж административния орган е възприел, че строителството на водохващане на кота дъно река 938 м на р. Градевска(Еловица) и на водохващане на кота дъно река 938 м. на р. Стружка, чрез изграждане на масивен яз е разрешено без да е отстъпено право на строеж по реда на ЗДС, съгласно чл. 182, ал. 1 от ЗУТ.
Касае се за изграждане на водовземни съоръжения. Собствеността и управлението на водите на територията на Република България като общонационален неделим природен ресурс и собствеността на водностопанските системи и съоръжения се урежда със ЗВ (чл.1). Съгласно чл. 11, ал. 1, т. 1 от ЗВ – Публична държавна собственост са следните води и водни обекти: водите на реките и принадлежащите им земи, както и водите във водохранилищата, включително и тези в язовирите – държавна собственост. Управлението и използването на водите, обаче е подчинено на правилата на Закона за водите, в това число и по отношение на водите и водните обекти – публична държавна собственост, който е специален по отношение общия Закон за държавната собственост. Съгласно чл. 39 от ЗВ използването на водите и водните обекти включва водовземане и ползване на водния обект. Според чл. 40, ал.1, т.1 от ЗВ използването на водите и водните обекти е: общо и индивидуално според това дали титулярите на правото са неограничен брой лица или индивидуално определени лица. Общото водовземане и ползване на водните обекти е признато единствено на гражданите с оглед правото им да ползват водите и/или водните обекти - публична държавна или общинска собственост, за изрично изброени в нормата цели: за лични нужди, отдих и водни спортове, водопой на животни и къпане (чл. 41, ал.1, т.1 от ЗВ). Индивидуалното използване на водите и водните обекти е налице, когато съответното право се осъществява от определен титуляр (чл. 43, ал.1 от ЗВ). Като предпоставка за възникване на правото на водовземане и водоползване, в разпоредбите на чл. 44 и чл. 46 от Закона за водите, е уреден разрешителен режим. Разрешителните по чл. 44 от ЗВ се издават за извършване на водовземане, като съгласно дефиницията в ал. 2 водовземането включва отнемането на води от водните обекти и/или отклоняването им от тях, както и използването на енергията на водата. Законът за водите в разпоредбите си използва понятията „водовземане“, „водоползване“, „ползване на водните обекти“ и „използване на водите и водните ресурси“. Понятието „водовземане“ е легално дефинирано в §1, т.7 от ДР на ЗВ и обхваща всички дейности, свързани с отнемане на води от водните обекти. Легално определение на понятието „водоползване“ е дадено в т. 80 от ДР ЗВ и се определя като общ термин са водните услуги заедно с всяка друга човешка дейност, свързана с отнемане на води, ползване на водни обекти и земеползване, за която при характеризирането на водните тела, извършено при условията на наредбите по чл. 135, ал. 1, т. 2 и 9, е установено, че оказва значително въздействие върху състоянието на водите, и които се вземат предвид при изпълнението на икономическия анализ по чл. 192, ал. 2, т. 1. Понятието „ползване на водните обекти“, заедно с „водовземането“ е една формите на „използване“ на водните обекти и се възприема като юридически факт, от категорията на юридическите действия, а според чл. 41 от ЗВ общото водовземане и ползване на водните обекти е правото на гражданите да ползват водите и/или водните обекти - публична държавна или общинска собственост, за лични нужди, отдих и водни спортове, водопой на животни и къпане. Ползването на водните обекти е една от двете правни форми, чрез която собственикът упражнява правото на собственост, предоставяйки го на трето лице. В случаите когато собственикът и ползвателят не са една и съща юридическа личност, ползването на водните обекти се подчинява на разрешителен режим. Съгласно чл. 50, ал. 1 разрешително се издава както за водовземане, така и за ползване на водните обекти. Нормите на чл. 44 и чл. 46 от ЗВ ясно разграничават основанията и реда на издаване разрешително за водовземане и такова за ползване.
В случая правото на водовземане от повърхностен воден обект р. Градевска(Еловица) и р.Стружка,  т.е. правото на отнемането на води от водните обекти и/или отклоняването им от тях, както и използването на енергията на водата, чрез изграждане на  водохващане съответно на кота дъно река 938 м. и на кота дъно река 938 м. е разрешено от компетентната администрация с Разрешително за водовземане от повърхностен воден обект № 41140214/29.05.2015 год. и приложение К. него (стр.54-62) на Директора на БДЗБР гр.Б., изменено с Решение № ПО-01-66/06.04.2017 год. Следователно правото на изграждане на водовземните съоръжения с ясно определени параметри е предоставено на “. И. ЕООД и дружеството има качеството на възложител по смисъла на чл.161 от ЗУТ. Неправилно административния орган е възприел, че за да е спазено изискването на чл.182 от ЗУТ следва да се отстъпи право на строеж при условията и по реда на чл.7, ал.7 от ЗДС. Както беше казано по-горе касае се за изграждане на водовземно съоръжение във воден обект – публична държавна собственост, което се разрешава по реда и при условията на Закона за водите. Същото е разрешено с влязъл в сила административен акт. Тази специфика е отчетена от законодателя и в разпоредбата на чл.144, ал.1, т.6 от ЗУТ, според която инвестиционните проекти, по които се издава разрешение за строеж, се съгласуват и одобряват след писмено заявление на възложителя и след представяне на разрешително за изграждане на водовземно съоръжение за подземни води и/или разрешително за водовземане, и/или разрешително за заустване на отпадъчни води, издадени по реда и в случаите, предвидени в Закона за водите. Пред Главниия А. на О. С. за одобряване инвестиционни проекти с цел издаване на разрешение за строеж са били представени и Разрешително за водовземане от повърхностен воден обект № 41140214/29.05.2015 год. и приложение К. него издадено от Директора на БДЗБР гр.Б. и Решение № ПО-01-66/06.04.2017 год. на Директора на Директора на БДЗБР – Б., с което същото е изменено. Така изискванията на закона са спазени.
Изложеното показва, че като е отменил съгласуваните на 06.03.2018 год. инвестиционни проекти и издаденото от Главния А. на О. С. Разрешение за строеж № 7/06.03.2018 год. Началника на РО НСК гр.Б. К. Р. Ю. Р. е издал несъобразен със закона административен акт, който ще следва да се отмени.
Водим от горното и на основание чл.172 от АПК съдът, 

РЕШИ:

ОТМЕНЯ Заповед № ДК-11-1/20.03.2018 год. на Началника на Регионален отдел „Национален строителен контрол“ – Б. К. Регионална дирекция за национален строителен контрол Ю. Р..
Решението може да се обжалва в четиринадесетдневен срок от съобщаването му пред Върховния административен съд.

                                                                     СЪДИЯ: /п/ Стоянка Пишиева-Сахатчиева

Вярно с оригинала!
Е.Ф.